**Tisztelt Szülők!**

Tájékoztatjuk Önöket, hogy hamarosan kezdetét veszi a 2020/2021-es nevelési év az óvodákban.

2020. 08. 31-én hétfőn nevelés nélküli munkanapot tartunk**,** az óvoda ezen a napon zárva tart.

**Az új nevelési év szeptember 1-jén /kedden/ kezdődik**, ezen a napon minden óvodáskorú gyermeket nagy-nagy szeretettel várunk.

Amit a legfontosabb az első napon hozni:

* ovis zsák – benne évszaknak megfelelő váltóruha
* váltócipő – nem lehet papucs
* törölköző – akasztóval ellátva (hetente szükséges a cseréje)
* fogmosó pohár és fogkefe

Mindezeket kérnénk szépen jellel, monogrammal ellátni!

A többi szükséges felszerelésről majd a későbbiekben adunk tájékoztatást.

A gyermekek lehetőség szerint játékaikat hagyják otthon! Kivétel az alvókák!

**Mindannyian tudjuk, hogy a járvány veszélye fenn áll, így néhány fontos szabályra és annak betartására szeretnénk a Kedves Szülők figyelmét felhívni:**

Csak egészséges kisgyermekeket fogadunk az óvodákban!

Orvosi igazolást nem kérünk szeptember 1-jén!

A nevelési év megkezdését követően a hiányzások igazolása a házirend szerint, az eddigi gyakorlatnak megfelelően történik.

Egy fő óvodás gyermekkel, egy kísérő felnőtt érkezzen!

Az óvoda épületébe való belépés során kézfertőtlenítő és szájmaszk használata kötelező!

Az óvoda épületében a lehető legrövidebb ideig tartózkodjanak és ügyeljenek a távolságtartás szabályaira!

 Köszönjük, hogy együttműködik gyermekeink érdekében.

 Tisztelettel: Az óvoda dolgozói